Τόρνος Ευρυτανίας

Ο **Τόρνος** είναι μικρός ορεινός οικισμός του Νομού Ευρυτανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στον Δήμο Καρπενησίου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Προυσού ως έδρα του ομώνυμου πρώην δημοτικού διαμερίσματος.

Μέχρι την 16/10/1940 ονομαζόταν «Τύρνος», όταν η ονομασία του διορθώθηκε σε Τόρνος, ομοίως και της τότε Κοινότητας.

**Το όνομα << Τύρνος>> δεν υπήρξε ποτέ ,η λάθος εγγραφή έγινε  στην πρώτη απογραφή το 1907 λόγω γραφικού χαρακτήρα του απογραφέα η λόγω της πένας όπου   δεν "έκλεισε" το όμικρον και φάνηκε σαν ύψιλον, το όνομα διορθώθηκε -δεν μετονομάστηκε - στις 16/10/1940 ημέρα της απογραφής .Ήταν η πρώτη απογραφή σαν αυτόνομη κοινότητα και προφανώς τότε καταλάβαν  το κοινοτικό συμβούλιο πως υπήρχε λάθος .**

**Αυτό προκύπτει από τα εξής στοιχεία ,από το 1850 όπου το όνομα του χωριού υπάρχει  σε έντυπο, δακτυλογραφημένο ή σε σφραγίδα είναι Τόρνος ,σε κάποια χειρόγραφα αναφέρεται <<Τύρνος>>ακόμη και σε ίδιο σφραγισμένο  σαν Τόρνος έγγραφο . Τα στοιχεία που υπάρχουν είναι : Έντυπο μητρώο αρρένων Τόρνου από το 1850 έως το 1924 .Χειρόγραφο μητρώο αρρένων Τόρνου από το 1925 έως το 1948. Απόφαση ειρηνοδικείου 1899 που αφορά κάτοικο Τόρνου. Προικοσύμφωνο του 1904 αφορά κτήματα στον Τόρνο. Σαράντα πρακτικά συνεδριάσεων εκκλησιαστικού συμβουλίου Αγίας Τριάδος Τόρνου από το 1917 έως το 1931 .Πρακτικό Ν.1 εκλογή προέδρου εκκλησιαστικού συμβουλίου  ενορίας Αγίας Τριάδος Τόρνου του 1917 . Σε αυτό το έγγραφο ξεκάθαρα φαίνεται το πως έγινε λάθος στο όνομα. ενώ το έγγραφο είναι σφραγισμένο << εκκλησιαστικό συμβούλιο Αγίας Τριάδος Τόρνου >> στην χειρόγραφη απόφαση βλέπουμε << εκλέγει πρόεδρο του Ιερού Ναού Αγίας Τριάδος Τύρνου  >>.**

**Ευρυτανικά χρονικά τεύχος 68-69**

Εάν και δεν ξέρουμε την ακριβής ημερομηνία ίδρυσης, υπάρχουν ενδείξεις για την ύπαρξη του χωριού κατά τη Βυζαντινή περίοδο και κατά την περίοδο της Τουρκοκρατίας. Δυστυχώς, δεν έχουμε κάποιο επίσημο έγγραφο για να αποδείξουμε την ύπαρξη του Τόρνου παρά "μικρά" στοιχεία.

Πηγές:Hellenica World,VisitGreece,Travelstyle,ΚΕΔΚΕ,Mountains Greece,"Ιστορία της Ευρυτανίας" του Κώστα Β. Στεργιόπουλου,ΕΕΤΑΑ,ΕΛΣΤΑΤ.

## Τοποθεσία
Το χωριό βρίσκεται στο νότιο τμήμα της Ευρυτανίας, όντας χτισμένο σε υψόμετρο περίπου 778 έως 918 μέτρων, και εγγύς του βρίσκονται τα χωριά Κούλι, Καστανιά, Προυσός και Τσικναίικα, απέχοντας από αυτά 7,5 χλμ., 7 χλμ., 6 χλμ., 4 χλμ. αντίστοιχα. Απέχει από το Καρπενήσι 35,5 χλμ. και 56 χλμ. από το Αγρίνιο ενώ η Ιερά Μονή Προυσού απέχει οδικώς 8 χλμ.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι

* Ε.Ε.Τ.Α.Α. - Διοικητικές μεταβολές Τόρνου Ευρυτανίας. eetaa.gr. Ανακτήθηκε: 19/08/2018.
* Ε.Ε.Τ.Α.Α. - Διοικητικές μεταβολές Κοινότητας Τόρνου Ευρυτανίας. eetaa.gr. Ανακτήθηκε: 19/08/2018.

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Προυσού